På et samråd i Boligudvalget på Christiansborg fortalte justitsminister Brian Mikkelsen, at han går ind for at tillade boligforeninger at overvåge udenomsarealer. Han vil fremsætte et lovforslag, men det bliver først til efteråret, og det får betydning for boligforeningen Lejerbo. Foreningen vil søge dispensation til at tænde de overvågningskameraer, som blev sat op for et halvt år siden, men slukket for et par uger siden efter krav fra politiet. Afdelingensformand i Lejerbo Poul Lund er skuffet over udmeldingen. - Det er kedeligt, at vi skal vente sommeren over, for vi ved jo ikke hvad der sker, når kameraerne er slukkede, siger Poul Lund til TV2/Nord. Se flere reaktioner på sagen i vores udsendelse 19.30

Referat:
Justitsminister Brian Mikkelsen vil først fremsætte lovforslag om overvågning af boligkvarterer til efteråret. Det får betydning for boligforeningen Lejerbo, som vil overvåge afdelingen på Skallerupvej.